Zlatan mistet hodet - stemplet seg til rødt kort
Alt så ut til å gå PSGs vei i åttedelsfinalen i Champions League på Mestalla. Det franske laget ledet 2-0, men så gikk mye galt: I det 90. minutt reduserte Adil Rami, populært kalt «Shrek», til 1-2 og skaffet Valencia et langt bedre utgangspunkt før returmøtet. Kort tid etterpå viste Ibrahimovic et øyeblikks idioti da han stemplet Andres Guardado og fikk direkte rødt kort.- Det er klart man er besviken (skuffet). Men vi får tenke positivt. Vi gjør en bra kamp, sier Zlatan Ibrahimovic til Expressen. - Jeg synes han (dommeren) gir meg et hardt rødt kort, legger han til ifølge Expressens reporter. Det var Ibrahimovics tredje røde kort i Champions Leauge. Bare Edgar Davids (fire) har flere, ifølge Infostrada. - Det røde kortet var ikke rettferdig. Jeg er skuffet over dette. Han fortjente ikke rødt kort, sier Paris Saint-Germain-trener Carlo Ancelotti til Viasat. - Vi mistet en viktig spiller, men vi gjorde en fantastisk kamp, sier PSG-spiller Maxwell til Viasat.Ancelotti reagerte dessuten på at Clement Chantome fikk annulert en scoring på stillingen 2-0. Det kunne se ut som om ballen kom fra en Valencia-spiller, og PSG-spillerne protesterte heftig på annuleringen. - Det var idiotisk av Zlatan å miste hodet, kommenterte Viasat-ekspert Jan Åge Fjortoft under sendingen til Viasat 4. - Det er langt fra rødt kort, mente Rune Bratseth og la til: - Han bør likevel holde seg i selen. I Sveriges Viasat-studio satt tidligere landslagssjef Lars Lagerbäck. - Han var uforsiktig, men han går ofte inn og takler med strak fot, sa Lagerbäck ifølge Expressen. Ibrahimovic har vunnet seriemesterskap på rekke og rad i Nederland, Italia, Spania - og trolig snart i Frankrike - men svensken har aldri gått til topps i verdens gjeveste klubbturnering. REFERAT:VG Nett fulgte Valencia-PSG Etter en «argentinsk helaften» på Mestalla er PSG favoritter til å ta seg til kvartfinale.For det var to argentinere som gjorde målscorerjobben. Ezequiel Lavezzi (27) ga PSG ledelsen etter bare ti minutter etter fantastisk veggspill på høyresiden, og mindre godt keeperspill av Valencias Vicente Guaita. Landsmannen Javier Pastore (23) fikset 2-0 (mellom bena på Guaita) etter brasiliansk kantforarbeid signert Lucas Moura. Brassen Moura leverte dermed målgivende pasning i sin første Champions League-kamp for PSG. Han har tre på fem ligakamper etter overgangen fra Sao Paulo, ifølge Opta. Paris Saint-Germain var underlegne Valencia i antall pasninger, men det betyr ikke at det franske laget ikke takler småspill. Alle PSGs fjorten mål i gruppespillet kom etter at laget spilte seg helt inn i 16-metersfeltet - og scoringene fra Lavezzi og Pastore var ikke noe unntak. Valencia var ubeseiret på hjemmebane i ni Champions League-kamper før tirsdagens kamp. Det forrige tapet kom mot Manchester United (0-1) 29. september 2010. Det spanske laget hadde dessuten vunnet de åtte siste hjemmekampene mot fransk motstand - og bare tapt én gang på 18 kamper mot franske lag. Men det var før Zlatan Ibrahimovic og PSG tok turen. PS! Juventus slo Celtic 3-0 i den andre åttedelsfinalen i Champions League tirsdag kveld.Mål: 0-1 Alessandro Matri (3), 0-2 Claudio Marchisio (77), 0-3 Mirko Vucinic (83). 60.000 tilskuere.Mål: 0-1 Ezequiel Lavezzi (10), 0-2 Javier Pastore (43), 1-2 Adil Rami (90). 55.000 tilskuere. Rødt kort: Zlatan Ibrahimovic (90), Paris Saint-Germain.
(Valencia - Paris Saint-Germain 1-2) Zlatan Ibrahimovic (31) mistet hodet og fikk rødt kort da Paris Saint-Germain vant 2-1 over Valencia på bortebane.